**A „SONY XPERIA 1 V RÁADÁS SONY WH1000XM5 VEZETÉK NÉLKÜLI FEJHALLGATÓVAL YETTEL PROMÓCIÓ” RÉSZVÉTELI FELTÉTELEI ÉS SZABÁLYZATA**

(a továbbiakban: „**Szabályzat**”)

KÉRJÜK, HOGY A SZABÁLYZATOT FIGYELMESEN OLVASD EL, ÉS CSAK AKKOR VEGYÉL RÉSZT A PROMÓCIÓBAN, HA AZ ITT LEÍRTAKKAL EGYETÉRTESZ, VALAMINT HA ELMÚLTÁL 18 ÉVES.

**1. A PROMÓCIÓ SZERVEZŐJE**

1.1.        A **„SONY XPERIA 1 V RÁADÁS SONY WH1000XM5 VEZETÉK NÉLKÜLI FEJHALLGATÓVAL YETTEL PROMÓCIÓ”** (a továbbiakban: ”**Promóció**”) szervezője a **SONY Europe B.V. Magyarországi Fióktelepe** (fióktelep és levelezési cím: 1138 Budapest, Váci út 144-150. 1. em.; cégjegyzékszám: 01-17-000666; adószám: 23049219-2-44; kapcsolat: <https://www.sony.hu/electronics/support>) (a továbbiakban: „**Szervező**”).

1.2.        A Promócióban Résztvevő Termékekhez kapcsolódó Ráadás Termék átadásával összefüggő feladatokat a Szervező disztribúciós partnerén keresztül bonyolítja, mely a **Bravophone Kft** (fióktelep és levelezési cím: 1145 Budapest, Újvilág utca 50-52.; cégjegyzékszám: 01 09 968000; adószám: 23489550-2-44; kapcsolat: <https://www.sony.bravophone.com>), ezekben a folyamatokban a Szervező nem vesz részt.

**2.           RÉSZVÉTELI FELTÉTELEK**

2.1.        A Promócióban kizárólag az a **18. életévét betöltött**, magyarországi lakó- vagy tartózkodási hellyel, illetve magyar állampolgársággal rendelkező cselekvőképes természetes személy (a továbbiakban: „**Résztvevő**”) vehet részt, aki jelen Szabályzat 4.1. pontjában meghatározott Promóciós Időszak alatt

2.1.1.     a Promócióban Résztvevő Üzletek által kiskereskedelmi forgalomba hozott

·       Sony Xperia 1 V

 okostelefon készüléket vásárol (a továbbiakban: „**Promócióban Résztvevő Termék**”)

2.1.2.     az alábbi magyarországi üzletek és webáruházak valamelyikében (a továbbiakban: „**Promócióban Résztvevő Üzletek**”):

·       A Yettel Magyarország által üzemeltetett Yettel üzletek és webáruház, amelyek listája a [www.yettel.hu](http://www.yettel.hu) oldalon érhető el (a továbbiakban: „**Yettel**”);

2.2.        Amennyiben a Résztvevő cselekvőképességében korlátozott 18. életévét betöltött természetes személy, úgy a Kedvezmények igénybevételére csak a törvényes képviselőjével együtt jogosult, a törvényes képviselő személyazonosságának igazolását követően.

2.3.        Amennyiben a Résztvevő 18. életévét betöltött cselekvőképtelen természetes személy, úgy nevében kizárólag a törvényes képviselője járhat el, a törvényes képviselő személyazonosságának igazolását követően.

2.4.        A jelen Szabályzatban nem szabályozott kérdésekről további információ a Promócióban Résztvevő Üzletektől kérhető. A Szervező kifejezetten felhívja a Résztvevők figyelmét, hogy a jelen Szabályzatban nem szabályozott kérdésekben a különböző Promócióban Résztvevő Üzletek által alkalmazott feltételek eltérhetnek.

**3.**           **A PROMÓCIÓ TÁRGYA**

3.1.        Amennyiben a Résztvevő a Promóciós Időszak alatt a Promócióban Résztvevő Üzletek valamelyikében **Sony Xperia 1 V készüléket vásárol, úgy** **1 (egy) darab Sony WH1000XM5 vezeték nélküli, zajszűrő fejhallgató terméket** **kaphat ráadásként** (a továbbiakban „**Kedvezmény**”) a Résztvevő választása alapján, minden esetben az adott Promócióban Résztvevő Üzletben megtalálható készlet erejéig. **A Kedvezmény színét kizárólag a Szervező, valamint az adott Promócióban Résztvevő Üzlet jogosult megválasztani üzleti, illetve további mérlegelési szempontok figyelembevétele alapján.**

3.2.        A Promóció kizárólag a jelen szabályzat 2.1.2. pontjában meghatározott Promócióban Résztvevő Üzletekben történő vásárlásokra vonatkozik, és más árkedvezményekkel, valamint promócióval nem vonható össze.

3.3.        Szervező a Promóciót kizárólag a Promóciós Időszak alatt, vagy a Promócióban Résztvevő Terméknek az adott Promócióban Résztvevő Üzletben található készleteinek erejéig tudja biztosítani.

3.4.        A Kedvezmény másra át nem ruházható, valamint készpénzre vagy más termékre át nem váltható.

3.5.        A Szervező és a Promócióban Résztvevő Partnerek a Kedvezmény esetleges hibáiért, valamint hiányosságaiért kizárják a felelősségüket, és a Kedvezmény vonatkozásában szavatossággal, jótállással nem tartoznak felelni, kivéve, ha a felelősség kizárását a magyar jogszabályok kifejezett rendelkezéssel tiltják.

**4.           A PROMÓCIÓ IDŐTARTAMA**

4.1.        **A Promóció 2023. augusztus 1. napján 00 óra 01 perctől – 2023. október 31. napján 23 óra 59 percig, vagy a készlet erejéig, illetve visszavonásig tart**(a továbbiakban „**Promóciós Időszak**”).

4.2.        A Ráadás Termék kizárólag a Vásárlási Időszak alatt megvásárolt Sony Xperia 1 V mellé kapható a jelen Szabályzat 4.1. pontjában meghatározott időszak alatt, vagy az adott Ráadás Termék készletének erejéig. A Ráadás Termék igénylésére legkésőbb 2023. november 5. napján 23 óra 59 percig van lehetőség.

**5.           A PROMÓCIÓBAN RÉSZTVEVŐ TERMÉKEK ÁRAI ÉS ÁTVÉTELE, VALAMINT A KEDVEZMÉNY ÁTVÉTELE**

5.1.        **A Promócióban Résztvevő Termékek árai a különböző Promócióban Résztvevő Üzletekben különböznek.** A Résztvevő a Promócióban Résztvevő Termék aktuális áráról az adott Promócióban Résztvevő Üzletben tud tájékoztatást kérni.

5.2.        **A Promócióban Résztvevő Termékek, valamint a Kedvezmény átvételének időpontja és módja, és az arra vonatkozó szabályok a különböző Promócióban Résztvevő Üzletekben különböznek.**

A Kedvezmény átvételéhez az alábbi felületen szükséges regisztrálni: <https://www.sony.bravophone.com>, sikeres regisztrációt követően a termék kiszállítását a Bravophone Kft. végzi jelen leírás 1.2 pontja alapján, a regisztrációt követő 30 napon belül. A Résztvevő a Kedvezmény átvételének időpontjáról és módjáról a Szervező által megbízott Bravophone Kft.-től tud tájékoztatást kérni a sony.rendeles@bravophone.com e-mail címen.

5.3 A Promócióban Résztvevő Termék vásárlásától való elállás esetén nem igényelhető a Kedvezmény termék. Amennyiben már megtörtént az igénylés, köteles jelezni a Résztvevő a Kedvezmény termék átadásával megbízott Bravophone Kft-t a sony.rendeles@bravophone.com e-mail címen az elállás tényéről.

5.4.        Mivel a jelen Promócióban a Promócióban Résztvevő Termékek végfelhasználók részére történő értékesítésében a Szervező nem vesz részt, így a kiszállítással, vagy átvétellel kapcsolatban további tájékoztatást kizárólag a Promócióban Résztvevő Üzletek tudnak adni.

5.5.        A jelen Szabályzatban nem szabályozott kérdésekről további információ a Promócióban Résztvevő Üzletektől kérhető. A Szervező kifejezetten felhívja a Résztvevők figyelmét, hogy a jelen Szabályzatban nem szabályozott kérdésekben a különböző Promócióban Résztvevő Üzletek eltérhetnek.

6**.           ADÓZÁS, KÖLTSÉGEK**

6.1.        A Promócióhoz tartozó esetleges adófizetési kötelezettséget a Szervező viseli. Szervezőt a Kedvezmény fentiek szerinti biztosításán és adóvonzatuk kiegyenlítésén kívül további kötelezettség nem terheli.

**7.           SZEMÉLYES ADATOK**

7.1.        A Szervező tájékoztatja a Résztvevőket, hogy a jelen Promócióval kapcsolatban a Szervező kizárólag a Promócióhoz tartozó esetleg adózási adminisztrációs célokból kezel személyes adatot, a Szervező adatkezelési tevékenységéről az alábbi linken tájékozódhat: <https://www.sony.hu/eu/pages/privacy/hu_HU/privacy_overview.html>

7.2 A regisztráció során megadott személyes adatok kezelését a Szervező nevében megbízott lebonyolító, Bravophone Kft. végzi, adatkezelési tevékenységéről az alábbi linket tájékozódhat: <https://bravophone.com/adatvedelmi-nyilatkozat-jadatved.html>

7.3.        A Promócióban Résztevő Üzletekben történő vásárlások során történő adatkezelés a Promócióban Résztvevő Partnerek által, az adott Promócióban Résztvevő Üzlet adatkezelési tájékoztatójában rögzítettek szerint történik, az adatkezelés során a Szervező tehát nem kezel személyes adatot.

8**.           VEGYES RENDELKEZÉSEK**

8.1.        A Kedvezmény biztosításának - a Szervező érdekkörén kívül eső - elmaradásáért vagy késedelméért, illetve az elmaradás során keletkezett károkért a Szervező semmilyen felelősséget nem vállal.

8.2.        Szervező fenntartja a jogot, hogy a Promóció feltételeit indokolás nélkül módosítsa, ide értve a Promóció megszüntetését is. Az erre vonatkozó tájékoztatást Szervező a Promóció egyéb közleményeivel azonos nyilvánosságot biztosítva közzéteszi, és valamennyi módosítás a tájékoztatás időpontjától érvényes. A módosítást követően a Résztvevők a módosítás időpontjáig megszerzett jogaikat maradéktalanul érvényesíthetik. A Promócióban való részvétel előtt kérjük, hogy minden esetben figyelmesen olvassa el a jelen részvételi feltételeket különös tekintettel az esetleges módosításokra, hogy mindenkor tisztában legyen a Promóció feltételeivel. A Promócióban való részvétel önkéntes. A Promócióval kapcsolatos felelősségkorlátozások és felelősségkizárások a vonatkozó jogszabályok által megengedett mértékben érvényesülnek.

8.3.        Szervező nem tehető felelőssé a Promóció téves meghirdetéséért abban az esetben, ha az neki fel nem róható okból, a jóváhagyása nélkül történik.

8.4.        A fentiek mellett a Szervezőt nem terheli felelősség a Szabályzattal kapcsolatban vagy az alapján a Résztvevő, vagy harmadik felek által elszenvedett bármely nem vagyoni, közvetett, illetve következményes kárért, költségért, kiadásért, ideértve egyebek mellett adatvesztést, bevételkiesést, nyereségkiesést, elmaradt hasznot, kereskedelmi jó hírnév csökkenését vagy elvesztését harmadik személyek követelését.

8.5.        Jelen Szabályzatra a magyar jogszabályok az irányadók és a Promócióban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak.

8.6.        Amennyiben a jelen Szabályzat bármely rendelkezése a magyar jogszabályok szerint érvénytelen, jogellenes vagy végrehajthatatlan, a jelen Szabályzat összes többi rendelkezése ettől függetlenül teljes mértékben érvényes és hatályos marad, és a jelen Szabályzat érvénytelen, jogellenes vagy végrehajthatatlan rendelkezése (mindaddig, amíg érvénytelen, jogellenes vagy végrehajthatatlan) elválasztásra kerül a jelen Szabályzattól. A Résztvevő és a Szervező minden elvárható erőfeszítést megtesz annak érdekében, hogy az érvénytelennek, jogellenesnek vagy végrehajthatatlannak minősített (elválasztott) rendelkezést egy olyan érvényes, jogszerű és végrehajtható rendelkezéssel helyettesítsék, melynek joghatása a lehető legnagyobb mértékben megfelel az elválasztott rendelkezés célzott joghatásának.

Budapest, 2023. július 01.

**Sony Europe B.V.**

Szervező

© 2023 Sony Europe B.V.  Minden jog fenntartva!